3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 200 της 12/27 Μαρτ. 1962 (ΦΕΚ Α΄ 51) Περί ορισμού ορίου ηλικίας δια τον διορισμόν εις θέσιν του Α1 Κλάδου Διοικητικού - Λογιστικού της Παν/κής Φοιτητικής Λέσχης Πανεπιστημίου Θεσσαλονίκης. Έχοντες υπ’ όψει: 1) το άρθρ. 7 (παρ. 1) του από 23/31.12.1955 Β.Δ/τος «περί εφαρμογής του Υ.Κ. επί των υπαλλήλων Ν.Π.Δ.Δ.», 2) την υπ’ αριθ. 358/1960 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 3) την υπ’ αριθ. 623/1960 γνωμοδότησιν του Συμβουλίου Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-Κατ’ εξαίρεσιν της διατάξεως του πρώτου εδαφίου της παρ. 1 του άρθρ. 7 του από 23/31.12.1955 Β.Δ/τος «περί εφαρμογής του Υπαλληλικού Κώδικος, επί των υπαλλήλων του Ν.Π.Δ.Δ.» ορίζεται ανώτατον όριον ηλικίας διορισμού, επί τω δευτέρω εισαγωγικώ βαθμώ 5ω, εις θέσιν του Α1 Κλάδου Διοικητικού-Λογιστικού της Πανεπιστημιακής φοιτητικής Λέσχης του Πανεπιστημίου Θεσσαλονίκης το 45ον έτος. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 31.Ε.τ.2-3 Φοιτητική Λέσχη Πανεπιστημίου Θεσ/νίκης 